

**Előterjesztés**

**a Sho Bu Kan Ifjúsági és Szabadidő-sport Egyesület, az Eger Sikeréért Egyesület, valamint az Egri Senior Úszó-Klub részére 2024. évben nyújtott sportcélú támogatások elszámolásáról**

**Tisztelt Közgyűlés!**

1./ Eger Megyei Jogú Város Önkormányzatának Közgyűlése a 2024-es évben a II/15/3/1/5/K „Sportcélú támogatások, kiadások” költségvetési sorról 200.000 Ft működési célú támogatásban részesítette a Sho Bu Kan Ifjúsági és Szabadidő-sport Egyesületet, mely támogatás nyújtásáról szóló 8994-2/2024 iktatószámú megállapodásban 2025. január 31-i dátumot jelöltek meg a felek elszámolási határidőként. A szakiroda az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás alapján ellenőrizte az elszámolást, melyet hiánypótlást követően rendben talált.

2./ Eger Megyei Jogú Város Önkormányzatának Közgyűlése a 2024-es évben a II/15/3/1/5/K „Sportcélú támogatások, kiadások” költségvetési sor terhére 2.000.000 Ft működési célú támogatásról biztosította az Eger Sikeréért Egyesületet „Magyar Bajnokság Egerben” elnevezésű, Magyar Tenisz Senior Bajnokság rendezvényének megvalósítására. Az eredeti közgyűlési határozatban más támogatott szervezet szerepelt, ezért újból a Közgyűlés elé került a támogatás ügye. A módosított döntést 2024. június 27-én hozta meg a Közgyűlés, mely azonban a június 20-23-a között megvalósított rendezvényt követően realizálódott, ezért a támogatásról utófinanszírozott megállapodás született. A szakiroda az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás alapján ellenőrizte az elszámolást, melyet rendben talált, ezért a már megkötött megállapodás tükrében a támogatás kifizethető.

3./ Eger Megyei Jogú Város Önkormányzatának Közgyűlése a 2024-es évben a II/15/3/1/5/K „Sportcélú támogatások, kiadások” költségvetési sorról 500.000 Ft működési célú támogatásban részesítette az Egri Senior Úszó-Klubot, mely támogatás nyújtásáról szóló, 8195-2/2024 iktatószámú megállapodásban 2025. január 31-i dátumot jelöltek meg a felek elszámolási határidőként. A szakiroda az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás alapján ellenőrizte az elszámolást, melyet rendben talált.

Az előterjesztés 1. melléklete tartalmazza a Sho Bu Kan Ifjúsági és Szabadidő-sport Egyesület szakmai beszámolóját, 2. melléklete a Sho Bu Kan Ifjúsági és Szabadidő-sport Egyesület elszámolt számláinak számlaösszesítő lapját, 3. melléklete az Eger Sikeréért Egyesület szakmai beszámolóját, 4. melléklete az Eger Sikeréért Egyesület elszámolt számláinak számlaösszesítő lapját, 5. melléklete az Egri Senior Úszó-Klub szakmai beszámolóját, 6. melléklete az Egri Senior Úszó-Klub elszámolt számláinak számlaösszesítő lapját.

Kérem a Tisztelt Közgyűlést a határozati javaslatokat szíveskedjen elfogadni!

Eger, 2025. január 10.

**Vágner Ákos**

polgármester

**1./ Határozati javaslat:**

Eger Megyei Jogú Város Önkormányzatának Közgyűlése elfogadja a Sho Bu Kan Ifjúsági és Szabadidő-sport Egyesület (székhelye: 3300 Eger, Türk Frigyes u. 19.; nyilvántartási száma: 10-02-0001030; adószáma: 18574564-1-10) részére 2024. évre az Önkormányzat által nyújtott 200.000 Ft, azaz Kettőszázezer forint összegű, működési célú támogatás felhasználásáról készített elszámolást.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2025. január 30.

**2./ Határozati javaslat:**

Eger Megyei Jogú Város Önkormányzatának Közgyűlése elfogadja az Eger Sikeréért Egyesület (székhelye: 3300 Eger, Eszterházy tér 8., II/207. em; nyilvántartási száma 10-02-0002660; adószáma: 18657205-2-10) részére az Önkormányzat által a 2024. évre nyújtott 2.000.000 Ft, azaz Kettőmillió forint összegű, működési célú támogatás felhasználásáról készített elszámolást.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2025. január 30.

**3./ Határozati javaslat:**

Eger Megyei Jogú Város Önkormányzatának Közgyűlése elfogadja az Egri Senior Úszó-Klub (székhelye: 3300 Eger, Szvorényi út 5.; nyilvántartási száma: 10-02-0000757; adószáma: 19136826-1-10) részére az Önkormányzat által a 2024. évre nyújtott 500.000 Ft, azaz Ötszázezer forint összegű, működési célú támogatás felhasználásáról készített elszámolást.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2025. január 30.